Na temelju članka 21. Zakona o vatrogastvu («Narodne novine» 106/99, 117/01 i 36/02 – Odluka USRH,96/03, 139/04 – proč.tekst i 174/04, 38/09 i 80/10), Statuta Javne vatrogasne postrojbe Grada Crikvenice, Pravilnika o unutarnjoj organizaciji i sistematizaciji radnih mjesta u Javnoj vatrogasnoj postrojbi Grada Crikvenice (02-2002.UV) , Kolektivnog ugovora za radnike u Javnoj vatrogasnoj postrojbi Grada Crikvenice (Klasa:112-01/14-01/10; Ur.broj:2107/01-04/01-14-5) i odluke Upravnog vijeća Javne vatrogasne postrojbe Grada Crikvenice (od 09.03.2015. godine), zapovjednik Javne vatrogasne postrojbe Grada Crikvenice, objavljuje 

O G L A S
za primanje u radni odnos

1. VATROGASCA (m/ž) 
-
na neodređeno vrijeme radi popune slobodnog radnog mjesta - 1 izvršitelj


- probni rad 2 mjeseca 
2.VATROGASCA VOZAČA 
VATROGASNIH VOZILA (m/ž)
-
na neodređeno vrijeme radi popune slobodnog radnog mjesta - 1 izvršitelj 



- probni rad 2 mjeseca
I. UVJETI: 

AD/1 
Za radno mjesto pod broj 1., osoba pored općih uvjeta predviđenih Zakonom o radu mora zadovoljavati slijedeće posebne uvjete:
1. Srednja školska sprema vatrogasnog smjera, odnosno srednja stručna sprema drugog smjera, pod uvjetom da u roku od dvije godine od prijema u radni odnos završi prekvalifikaciju 

2. Tjelesno i duševno sposoban za obavljanje vatrogasne djelatnosti 

3. Da nije kažnjavan i da se protiv njega ne vodi kazneni postupak za kaznena djela protiv imovine, opće sigurnosti ljudi i imovine te protiv službene dužnosti 

4. Prilikom zasnivanja radnog odnosa starosna dob definirana Zakonom o vatrogastvu («Narodne novine» 106/99, 117/01 i 36/02 – Odluka USRH,96/03, 139/04 – proč.tekst i 174/04, 38/09 i 80/10)
AD/2 
Za radno mjesto pod broj 2., osoba pored svih uvjeta iz točke AD/1 ovog oglasa mora zadovoljavati slijedeći posebni uvjet:
1. Najmanje „C“ kategorija za upravljanje motornim vozilima
Uz prijavu kandidati iz točke 1. i 2. ovog oglasa obavezni su priložiti dokaze o ispunjavanju uvjeta iz oglasa 

· životopis, 

· presliku osobne iskaznice
· dokaz o školskoj odnosno stručnoj spremi (svjedodžba) 

· kandidati koji se natječu za radno mjesto vatrogasca vozača moraju priložiti presliku vozačke dozvole
· vlastoručno potpisana izjava kandidata da nije kažnjavan za kaznena djela protiv imovine, opće sigurnosti ljudi i imovine te protiv službene dužnosti, ovjerena kod javnog bilježnika ( ne starije od 6 mjeseci) – prilog 1
· elektronički zapis, odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje

Dokazi o ispunjavanju uvjeta podnose se u izvorniku ili javno ovjerovljenom presliku. 

II. OSTALI UVJETI: 

Kandidati koji budu ispunjavali formalne uvjete iz oglasa biti će provjereni putem teorijskog testiranja i razgovora (intervjua). Za svaki dio provjere kandidatu se dodjeljuje određen broj bodova u rasponu od 1 do 100. ( Popis literature za pripremu teorijske provjere – prilogu 2).
Za kandidata koji ne pristupi testiranju/intervjuu, smatra se da je povukao prijavu na oglas.
Kandidat koji ostvaruje pravo prednosti pri zapošljavanju prema posebnim propisima, dužan je u prijavi za natječaj pozvati se na to pravo i ima prednost u odnosu na ostale kandidate samo pod jednakim uvjetima.
Da bi ostvario pravo prednosti pri zapošljavanju, kandidat koji ispunjava uvjete za ostvarenje tog prava, dužan je uz prijavu za Oglas priložiti sve dokaze o ispunjavanju traženih uvjeta.

Nakon objave rang lista, u slučaju da isti kandidat bude prvi na obje rang liste, kandidat mora u roku od 3 dana od objave listi pismenim putem obavijestiti povjerenstvo na kojoj se listi natječe. 

Nakon izbora odabrani kandidati se, o trošku Javne vatrogasne postrojbe Grada Crikvenice, upućuju na liječnički pregled tjelesne i duševne sposobnosti za obavljanje poslova vatrogasca. 

Ako se pregledom utvrdi da nema odgovarajuće tjelesne i duševne sposobnosti s kandidatom se neće zasnivati radni odnos. 

Probni rad, za oba radna mjesta iznosi 2 mjeseca. 

Nakon zasnivanja radnog odnosa kandidat koji nema srednju stručnu spremu vatrogasnog smjera , dužan je u roku od dvije godine završiti istu.
III.

Rok za dostavu prijave s dokazima o ispunjavanju propisanih uvjeta oglasa je osam dana od dana objave, a dostavlja se na adresu: 

JAVNA VATROGASNA POSTROJBA GRADA CRIKVENICE, Crikvenica, Vinodolska 16. 

Prijave se dostavljaju u zatvorenim omotnicama sa naznakom «NE OTVARAJ-PRIJAVA NA OGLAS». 
Kandidati koji se namjeravaju natjecati za oba objavljena radna mjesta trebaju dostaviti 

zasebne zamolbe za svako radno mjesto, ali je dovoljno da dostave jedan komplet dokaza 

o ispunjavanju propisanih uvjeta oglasa. 
Ovaj Oglas objaviti će se na oglasnoj ploči Javne vatrogasne postrojbe Grada Crikvenice, Hrvatskog zavoda za zapošljavanje – Ispostava Crikvenica i na internetskim stranicama Grada Crikvenice.
Priloge 1. Izjava o nekažnjavanju i 2. Popis literature može se podignuti u Javnoj vatrogasnoj postrojbi Grada Crikvenice i Hrvatskom zavodu za zapošljavanje – Ispostava Crikvenica u uredovno vrijeme te na internetskim stranicama Grada Crikvenice.
IV. Nepravovremene i nepotpune prijave neće se razmatrati. 

Osobe koje podnesu nepotpune i nepravovremene prijave na Oglas, ne smatraju se kandidatima prijavljenim na oglas. 

V. O rezultatima izbora po ovom oglasu kandidati će biti obaviješteni najkasnije u roku od 45 dana od dana isteka roka za podnošenje prijava. 

VI. Javna vatrogasna postrojba Grada Crikvenice zadržava pravo poništiti ovaj oglas i ne zaposliti niti jednog kandidata. 

